Iisalmi
Iisalmi (švedski: Idensalmi) je grad i općina na istoku Finske od 22,115
stanovnika, u Regiji Sjeverna Savonija.

Geografske karakteristike

Iisalmi leži na poluotoku jezera Porovesi, udaljen 86, 7 km južno administrativnog 
centra regije Kajaanija i oko 463 km sjeverno od Helsinkija.

On je danas ekonomski centar regije u kojoj živi 57 688 ljudi.

Historija

Historija Iisalmija počela je 1627. kad je  osnovana Parohija Iisalmi, koja se prostirala na površini od 6089 km², na terenu 
na kojem danas pored  Iisalmija, prostiru i općine Kiuruvesi, Lapinlahti, Sonkajärvi,
Vieremä i dio Pielavesija. Osam posljednjih dekada 18. vijeka obilježio je snažan rast broja stanovnika, a to se nastavilo i u 
19. vijeku, pa su se osnivale nove parohije. Od Iisalmija se prvo odcijepio Pielavesi 1811., zatim Lapinlahti 1858. i nakon tog i 
Kiuruvesi 1862.

Općina Iisalmi osnovana je 24. oktobra 1860., ali je put do dobijanja povelje o 
statusu grada bio duži, iako su je lokalni funkcionari zatražili još 1856. Dobili su je tek 1891. 
nakon odobrenja ruskog cara Aleksandra III, pa se ta godina računa kao 
godina osnivanja grada.

Administrativnom reformom Velikog Vojvodstva Finske - 1865. Općina Iisalmi, proglašena je 
ruralnom u to vrijeme u njenom sastavu bili su i Sonkajärvi i Vieremä, koji su se odvojili nakon stjecanja nezavisnosti nakon 
Prvog svjetskog rata.

Općina Iisalmi i sam grad Iisalmi ujedinili su se tek 1. januara 1970.

Privreda

Iisalmi je industrijski grad, jedno od najstarijih poduzeća je pivovara Olvi osnovana 1878. Ostali veći 
poslodavci su tvornica zvučnika Genelec, zatim Normet proizvođač opreme za rudarstvo i tunelogradnju, Ponsse 
proizvođač vozila i opreme za šumarstvo, Profile Vehicles proizvođač ambulantnih vozila. 

Uz to tu je i čitav niz manjih poduzeća koja se bave izradom proizvoda od metala

Pobratimski gradovi i općine

 , Nyköping
 , Općina Guldborgsund
 , Võru
 , Pécel
 , Kiriši

Izvori

Vanjske veze 

 Službene stranice Općine Iisalmi 
Gradovi u Finskoj
Općine u Finskoj